Vaheajal andsid kohalviibinud kongressi saadikud süümevande vastavalt samal istungil vastu võetud süümevande otsusele. Pärast vaheaega tegi Ahti Mänd ettepaneku, et Eesti Komitee juhatus annaks süümevande avalikult, kuid Mart Laari arvates vajanuks see ikkagi kvoorumit. Erandkorras anti sõna Tunne Kelamile, kes püüdis kvoorumita jäänud ning lõheneda ähvardavas õhkkonnas leida rahustavat kompromisslahendust. Kelam rõhutas, et Eesti Kongressi tegevuse peab lõpetama ikkagi kongressi enda vastav otsus ning et komiteel ei ole kavatsust kongressi tõõd enneaegselt lõpetada. Eesti Kongressi siht oli ju kogu aeg tegutseda kuni seadusliku riigivõimu taatamiseni. Oli küll tehtud ettepanek, tõkestamaks Ülemnõukogu ohtlikku tegevust enne valimisi, teha kompromiss nõnda, et Eesti Komitee ega Ülemnõukogu ei tegutseks valimiste perioodil, kuid see otsus ei puuduta kongressi tegevust. Kongressi uuel kvoorumi kontrollil selgus, et kohal oli 224 saadikut, mistõttu otsustakse jätkata koosolekuna.